joelniklaus/EU_Wikipedias huggingface dataset:
Jānis Strēlnieks

Jānis Strēlnieks (dzimis  Talsos) ir latviešu basketbolists, spēlē saspēles vadītāja pozīcijā. 2022. gadā pārstāv Grieķijas klubu Atēnu AEK. Latvijas izlases dalībnieks. Karjeras laikā J. Strēlnieks ir aizvadījis 180 spēles Eirolīgā un guvis 1421 punktu, pēc šiem rādītājiem viņš ir pirmajā vietā starp Latvijas basketbolistiem.

Jāņa vecākais brālis Artūrs Strēlnieks arī ir profesionāls basketbolists (iepriekš vairākas sezonas abi brāļi kopā spēlējuši BK Ventspils sastāvā).

Karjera 
Basketbolista gaitas sācis Talsos trenera Arkādija Bajāra vadībā, bet vidusskolas vecumā pārcēlies uz Ventspili, kur turpinājis trenēties un spēlēt LJBL.

Vairākas sezonas pieaugušo basketbolā pārstāvēja BK Ventspils, kas bija pirmā profesionālā komanda viņa spēlētāja karjerā. 2009. gada Latvijas čempions BK Ventspils sastāvā.

2012.—2013. gada sezonu aizvadīja Krievijas Profesionālās līgas klubā Sanktpēterburgas "Spartak", 2013. gadā ar "Spartak" sasniedzis Krievijas kausa finālu. 2013. gada augustā pievienojās Ukrainas līgas klubam Kijevas "Budivelnyk", ko trenēja Latvijas izlases galvenais treneris Ainars Bagatskis.

No 2014. gada vasarai līdz 2017. gada vasarai pārstāvēja Vācijas Bundeslīgas klubu Bambergas "Brose Baskets", kura sastāvā 2015. gadā kļuva par Vācijas čempionu. Pēc tam pievienojās Grieķijas klubam Pirejas "Olympiacos".

2019. gada vasarā noslēdza līgumu ar Krievijas klubu Maskavas CSKA. 2021. gada vasarā pievienojās Lietuvas vadošajam basketbola klubam Kauņas "Žalgiris". 2022. gada vasarā pārcēlās uz Grieķijas līgu, kur pārstāv Atēnu AEK.

Latvijas izlase 
2009. gadā kopā ar Latvijas U-18 izlasi izcīnīja bronzas medaļu 2009. gada Eiropas U-18 čempionātā.  debitējis Latvijas izlasē, kuras sastāvā piedalījies četros Eiropas čempionāta finālturnīros (2011, 2013, 2015, 2017).

Atsauces

Ārējās saites 

 Basket.lv profils
 FIBA Europe.com profils 

1989. gadā dzimušie
Talsos dzimušie
Latvijas basketbolisti
Saspēles vadītāji
Veslijs Sneiders

Veslijs Bendžamins Sneiders (; dzimis  Utrehtā, Nīderlandē) ir bijušais nīderlandiešu futbolists, pussargs un ir bijušais Nīderlandes futbola izlases dalībnieks.

Savu profesionāļa karjeru sāka 2002. gadā slavenākajā Nīderlandes klubā Amsterdamas "Ajax". Kopš 2009. gada pārstāv Serie A klubu Milānas "Internazionale". Nīdelandes futbola izlasi pārstāv kopš 2003. gada aprīļa. Piedalījies divos Eiropas čempionātos (2004, 2008) un vienā Pasaules kausa izcīņā 2006. gadā. Kopā ar "Inter" ieguvis UEFA Čempionu līgas kausu 2010. gadā.

Karjeras statistika 

|-
|2002—03||rowspan="5"|Ajax||rowspan="5"|Eredivisie||17||4||3||1||3||0||23||5
|-
|2003—04||30||9||1||0||7||1||38||10
|-
|2004—05||30||7||4||2||7||0||41||9
|-
|2005—06||19||6||3||2||7||4||29||12
|-
|2006—07||31||18||4||1||9||1||43||20

|-
|2007—08||rowspan="2"|Real Madrid||rowspan="2"|La Liga||30||9||2||0||5||0||37||9
|-
|2008—09||22||2||1||0||4||0||27||2

|-
|2009—10|||Internazionale|||Serie A||26||4||4||1||11||3||41||8
|-
127||44||15||6||33||6||174||56
52||11||3||0||9||0||64||11
22||4||3||1||9||3||34||8
201||59||21||7||51||9||272||75
|}

Sasniegumi 
Ajax

 Eredivisie: 2003–04
 KNVB beker: 2005–06, 2006–07
 Johan Cruijff Schaal: 2006

Real Madrid

 Spānijas La Liga: 2007–08

Inter Milan

 Itālijas Serie A: 2009–10
 Coppa Italia: 2009–10, 2010–11
 Supercoppa Italiana: 2010
 UEFA Čempionu līga: 2009–10
 FIFA Klubu Pasaules kauss: 2010

Galatasaray

 Turcijas Superlīga: 2012–13, 2014–15
 Turcijas kauss: 2013–14, 2014–15, 2015–16
 Turcijas Superkauss: 2013, 2015, 2016

Al-Gharafa

 Kataras Zvaigžņu kauss: 2018–19

Individuālie sasniegumi

 UEFA klubu labākais pussargs: 2009–10

Atsauces

Ārējās saites 

 Oficiālā mājaslapa 

 ESPN profils  

1984. gadā dzimušie
Nīderlandes futbolisti
Nīderlandes izlases futbolisti
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
OGC Nice spēlētāji
Madrides "Real" spēlētāji
Milānas "Internazionale" spēlētāji
Stambulas "Galatasaray" spēlētāji
Amsterdamas "Ajax" spēlētāji
Utrehtas provincē dzimušie
Harjāna

Harjāna (, , IPA: ) ir viens no Indijas štatiem, kas atrodas valsts ziemeļos. Līdz 1966. gadam Harjāna bija daļa no Pendžābas štata. Štata administratīvais centrs ir Čandīgarha, lai gan tā neatrodas štata teritorijā. Štata lielākā pilsēta ir Farīdābāda. Harjānā dzīvo 21,1 miljons iedzīvotāju. Harjāna robežojas ar pieciem Indijas štatiem un vienu teritoriju: dienvidos un rietumos ar Rādžastānu, ziemeļrietumos ar Pendžābu, ziemeļos ar Himāčalu Pradēšu, ziemeļaustrumos ar Utarakhandu, bet austrumos ar Utarpradēšu un Deli.

Ārējās saites 

Indijas štati
Ektors Berliozs

Ektors Berliozs (, , dzimis , miris ) bija franču romantisma mūzikas komponists, diriģents un mūzikas kritiķis. Viņš bija viens no izcilākajiem 19. gadsimta komponistiem. Starp slavenākajiem Berlioza darbiem ir “Fantastiskā simfonija”, episkā opera “Trojieši” (Les Troyens), rekviēms Grande messe des morts un dziesmu cikls Les nuits d’été.

Biogrāfija 
Ektors Berliozs ir dzimis  ārsta Luī Berlioza un viņa sievas ģimenē mazā pilsētiņā Lekotsentandrē, kas atrodas pie Savojas Alpiem, starp Lionu un Grenobli. Divpadsmit gadu vecumā Ektors Berliozs izlasīja liroepikas darbu “Eneīda”, spēlēja flautu un komponēja savus pirmos mūzikas darbus.

1821. gadā, 17 gadu vecumā, viņš Parīzē sāka studēt medicīnu. Parīzes konservatorijas bibliotēkā, iepazīstoties ar Kristofa Vilibalda Gluka operu partitūrām, Ektors Berliozs nolēma turpināt studijas Parīzes konservatorijā. 1830. gadā viņš ieguva Romas prēmiju par kantātes “Sardanapals” komponēšanu. Līdz tam viņš jau bija radījis vairākus operas “Fausts” skatus, kas vēlāk, 1845. gadā, tika iekļauti operā “Fausta pazudināšana”, kā arī vēlāk slaveno darbu “Fantastiskā simfonija”  (Symphonie fantastique). Līdz 1832. gadam Ektors Berliozs dzīvoja Romā, Pāvesta valstī, kur komponēja skaņdarbu “Lelio jeb Atgriešanās dzīvē”, kas ir kā “Fantasiskās simfonijas” turpinājums, bet tad atgriezās Parīzē.

1833. gadā Ektors Berliozs apprecējās ar Heriotu Smitsoni, kas bija viņa mūza jau iepriekš, komponējot “Fantastisko simfoniju”.

Berliozs nomira , 65 gadu vecum, apglabāts Monmartras kapsētā Parīzē.

Piezīmes

Atsauces

Ārējās saites 

 Berlioza notis IMSLP

1803. gadā dzimušie
1869. gadā mirušie
Izērā dzimušie
Franču komponisti
Romantisma komponisti
Filips Lāms

Filips Lāms (; dzimis  Minhenē, Vācijā) ir bijušais vācu futbolists, aizsargs, bijušais Vācijas futbola izlases dalībnieks. Profesionāļa karjeru sāka 2001. gadā Minhenes "Bayern" kluba otrajā sastāvā. Seškārtējs Bundeslīgas čempions (2003, 2006, 2008, 2010, 2013, 2014).

Vācijas futbola izlasi pārstāv kopš 2004. gada. Ir piedalījies trīs FIFA Pasaules kausa izcīņas finālturnīros (2006, 2010, 2014) un trijos Eiropas čempionāta finālturnīros (2004, 2008, 2012).

Karjeras statistika 

|-
|2001—02||rowspan="2"|Bayern Munich II||rowspan="2"|Regionalliga Süd||27||2||0||0||0||0||27||2
|-
|2002—03||34||1||1||0||0||0||35||1
|-
|2002—03||rowspan="1"|Bayern Munich||rowspan="8"|Bundesliga||0||0||0||0||1||0||1||0
|-
|2003—04||rowspan="2"|VfB Stuttgart||31||1||1||0||7||0||39||1
|-
|2004—05||22||1||2||0||6||1||30||2
|-
|2005—06||rowspan="5"|Bayern Munich||20||0||4||0||3||0||27||0
|-
|2006—07||34||1||3||0||9||0||46||1
|-
|2007—08||22||0||5||0||10||1||37||1
|-
|2008—09||28||3||3||1||7||0||38||4
|-
|2009—10||34||0||6||1||12||0||52||1
252||9||25||2||55||2||332||13
|}

Sasniegumi 
Bayern Munich

 Vācijas Bundeslīga: 2005–06, 2007–08, 2009–10, 2012–13, 2013–14, 2014–15, 2015–16, 2016–17
 DFB Pokal: 2005–06, 2007–08, 2009–10, 2012–13, 2013–14, 2015–16
 DFL Supercup: 2010, 2012, 2016
 DFL Ligapokal: 2007
 UEFA Čempionu līga: 2012–13
 UEFA Superkauss: 2013
 FIFA Klubu Pasaules kauss: 2013

Vācija

 FIFA Pasaules kauss: 2014

Ārējās saites 

  

1983. gadā dzimušie
Vācijas futbolisti
Vācijas izlases futbolisti
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
Minhenes "Bayern" spēlētāji
VfB Stuttgart spēlētāji
Minhenē dzimušie
Lāms

Lāms var būt:

 Filips Lāms;
 Tomass Lāms.

Uzvārdi
Tumšais ambients

Tumšais ambients () ir ambientās mūzikas apakšžanrs, kam raksturīgi draudoši un neharmoniski virstoņi. Tumšais ambients izveidojās 1980. un 1990. gados ar jaunu sintezatoru un semplēšanas tehnoloģiju ieviešanu un citiem tehnoloģiskiem mūzikas jaunievedumiem.
Tumšais ambients mēdz būt saistīts ar citiem mūzikas žanriem — industriālo mūziku, trokšņu mūziku, ethereal wave vai melno metālu —, tomēr tajā pašā ir brīvs no jebkādām atvasinātām formām un radnieciskām iezīmēm ar citiem mūzikas žanriem.

Populārā mūzika

de:Industrial#Dark Ambient
Polokvane

Polokvane () ir pilsēta Dienvidāfrikas ziemeļos, Limpopo provinces galvaspilsēta. Dibināta 1886. gadā un nosaukta Petrusa Pīta Žubēra (Petrus Jacobus Piet Joubert) vārdā par Pītersberhu (Pietersburg). Otrā būru kara laikā bija Tranvālas Republikas galvaspilsēta. 2005. gadā pārdēvēta par Polokvani, kas ziemeļsoto valodā nozīmē "droša vieta".

Atsauces

Ārējās saites 

Dienvidāfrikas Republikas pilsētas
Torņakalns (stacija)

Torņakalns ir dzelzceļa stacija Rīgā, Zemgales priekšpilsētā, Torņakalna apkaimē. Vilkaines iela savieno stacijas ēku ar Vienības gatvi un Friča Brīvzemnieka ielu. Tā ir I klases kravas stacija ar piepilsētas pasažieru vilcienu kustību. Torņakalna stacijā pietur elektrovilcieni, kas kursē maršrutos Rīga—Jelgava un Rīga—Tukums; dīzeļvilcieni Torņakalnā nepietur. Blakus stacijai atrodas piemiņas plāksne un vagons, ar kādu tika izsūtīti cilvēki 1941. gada deportācijās. Torņakalna stacija sastāv no A un B parka (B parks atrodas zemākā līmenī nekā A parks). B parka jeb bijušās preču stacijas strupceļos izvietojies Latvijas dzelzceļa vēstures muzejs. Torņakalna stacija aizņem apmēram 9 ha lielu platību un var apkalpot līdz 31 000 kravas vilcienu un 41 000 pasažieru vilcienu gadā.

Sakarā ar "Rail Baltica" atzara uz lidostu izbūvi, Torņakalna staciju paredzēts pārcelt par 200 m uz Daugavas pusi. Vecā ēka tiks pārvietota tālāk no sliedēm un tajā ierīkots muzejs. Stacijā darbojas biļešu kase.

Vēsture 

1868. gadā atklātās Rīgas—Jelgavas dzelzceļa līnijas galastacija saucās Rīgas Mītavas stacija (Riga-Mitauer Bahnhof). Tā bija ļoti svarīga stacija, kas nodrošināja Rīgas savienojumu ar Zemgales novadu, taču 1872. gadā pēc dzelzceļa tilta uzbūvēšanas pāri Daugavai tā savu nozīmi zaudēja un tika pārdēvēta par Rīgu III, vēlāk par Rīgas III Preču staciju, kas tika iekļauta apvienotajā Torņakalna stacijā. Mītavas stacija atradās uz ziemeļiem no tagadējās Torņakalna stacijas starp Uzvaras bulvāri un Akmeņu ielu. Mūsdienās stacijas ēka daļēji saglabājusies Akmeņu ielā 19 (agrākā adrese — Akmeņu iela 38) kā dzīvojamā māja. 1877. gadā Torņakalnā sāka pieturēt arī vilcieni, kas kursēja jaunajā līnijā Rīga—Tukums. 19. gadsimta 80. gadu vidū uzbūvēta tagadējā stacijas ēka, kas 1994. gadā cieta ugunsgrēkā, bet tika atjaunota sākotnējā izskatā. 1950. gadā pēc Rīgas—Dubultu posma elektrificēšanas Torņakalnā sāka pieturēt elektrovilcieni. 1972. gada decembrī tika elektrificēta līnija Rīga—Jelgava, tajā sāka kursēt kontaktakumulatoru elektriskais vilciens. Līdz 2001.gada 15. augustam Torņakalnā pieturēja dīzeļvilciens Rīga—Liepāja (satiksme uz Liepāju atjaunota 2006. gadā, bet Liepājas vilcieni nepietur Torņakalnā). Līdz 2010. gada 15. februārim Torņakalnā katru dienu pieturēja dīzeļvilciens Rīga—Reņģe.

Attēlu galerija

Skatīt arī 
 Komunistiskā terora upuru piemiņas vieta Torņakalnā

Atsauces

Ārējas saites 
 

Dzelzceļa satiksme Rīgā
Dzelzceļa stacijas Latvijā
Dzelzceļa līnijas Torņakalns—Tukums II stacijas un pieturas punkti
Dzelzceļa līnijas Rīga—Jelgava stacijas un pieturas punkti
Stacija
Upenieki (nozīmju atdalīšana)

Upenieki var būt:

 Upenieki - apdzīvota vieta Līvānu novadā, Jersikas pagasta centrs.
 Upenieki - apdzīvota vieta Balvu novada Vectilžas pagastā.
 Upenieki - apdzīvota vieta Dobeles novada Bikstu pagastā.
 Upenieki - apdzīvota vieta Riebiņu novada Sīļukalna pagastā.
 Upenieki - dzelzceļa pieturas punkts līnijā Liepāja—Ventspils, atrodas Pāvilostas novada Sakas pagastā.

Skatīt arī 
 Upenieku ciems
 Upenieku pagasts
Rīva

Rīva var būt:
 Rīva — apdzīvota vieta Pāvilostas novada Sakas pagastā.
 Rīva — upe.
 Rīva — dzelzceļa stacija līnijā Liepāja—Ventspils.
Haile Gebreselasie

Haile Gebraselasie () ir etiopiešu vieglatlēts, garo distanču skrējējs. Četrkārtējs pasaules čempions un divkārtējs olimpiskais čempions  distancē, četrkārtējs pasaules čempions telpās  un  distancē. Labojis 27 pasaules rekordus. Pēc 2004. gada Vasaras Olimpiskajām spēlēm beidzis startus stadionu sacensībās un pievērsies tikai maratonu skriešanai. 2008. gadā Berlīnes maratonā uzrādīja Pasaules rekordu maratona distancē - 2:03:59, labojot savu iepriekšējo sasniegumu par 27 sekundēm. Šis rekords noturējās nepārspēts līdz 2011. gada septembrim, kad to uzlaboja Patriks Makau.

H. Gebraselasie tiek uzskatīts par vienu no izcilākajiem garo distanču skrējējiem vieglatlētikas vēsturē.

Atsauces

Ārējās saites 

1973. gadā dzimušie
Etiopijas vieglatlēti
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Olimpiskās zelta medaļas ieguvēji
Pasaules rekordisti vieglatlētikā
Ar Olimpisko ordeni apbalvotie
Garo distanču skrējēji
Olimpiskie zelta medaļnieki vieglatlētikā
Pieturas punkts

Dzelzceļa pieturas punkts (pasažieru pieturas punkts) ir punkts posmā bez ceļu izvērsuma (vieta, kur apstājas vilciens). Tas paredzēts tikai pasažieru iekāpšanai un izkāpšanai un nav uzskatāms par sadales punktu. Pieturas punktā var būt ēka ar uzgaidāmajām telpām un biļešu kasi, tas aprīkots ar peroniem. Papildu pieturas punkti var būt arī lielu staciju teritorijās (piemēram, Daugmales pieturas punkts Šķirotavas teritorijā).

Pieturas punkti Latvijā

Treknrakstā iezīmēti funkcionējoši pieturas punkti, uz kuriem iespējams aizbraukt ar pasažieru vilcienu.

Literatūra 
 I. J. Aksjonovs, I. G. Sujazovs. PSRS dzelzceļu techniskās ekspluatacijas noteikumu mācību grāmata. R:, Baltijas dzelzceļa pārvalde, 1955, 316. lpp.

Atsauces 

Dzelzceļa infrastruktūra

en:Train_station#Halt
U218 Singles

U218 Singles ir īru rogrupas U2 labāko dziesmu izlases albums, kuru izdeva 2006. gada 17. novembrī.

Dziesmu saraksts 
 Beautiful Day» — 4:05
 I Still Haven't Found What I'm Looking For — 4:38
 Pride (In the Name of Love) — 3:48
 With or Without You — 4:56
 Vertigo — 3:10
 New Year’s Day — 4:17
 Mysterious Ways — 4:02
 Stuck in a Moment You Can't Get out Of — 4:31
 Where the Streets Have No Name — 4:46
 Sweetest Thing — 3:00
 Sunday Bloody Sunday — 4:40
 One — 4:35
 Desire — 2:59
 Walk On — 4:26
 Elevation — 3:47
 Sometimes You Can't Make It on Your Own — 5:05
 The Saints Are Coming — 3:21
 Window in the Skies — 4:08

U2 albumi
2006. gada albumi
Laivu iela (Rīga)

Laivu iela ir iela Rīgā, Zemgales priekšpilsētā, Torņakalnā (Mūkusalā) un Lucavsalā. Tā sākas krustojumā ar Buru ielu, kur viena no Buru ielas daļām ir uzskatāma par Laivu ielas turpinājumu Jelgavas ielas virzienā, un turpinās līdz Mūkusalas ielai. Otra Laivu ielas daļa ir ar pirmo nesaistīta, atrodas Lucavsalā un sākas krustojumā ar Lucavsalas ielu, bet beidzas kā strupceļš zem Salu tilta, atduroties Lucavsalas atpūtas parkā. Abas Laivu ielas daļas sastāv no divām braukšanas joslām, pa vienai katrā virzienā. Visā garumā iela klāta ar asfalta segumu, tās abu posmu kopējais garums ir aptuveni 480 metri.

Vēsture 
Laivu iela pirmoreiz Rīgas adrešu grāmatā minēta no 1880. līdz 1883. gadam ar tagadējo nosaukumu, kuru tā, līdzīgi kā daudzas citas Torņakalna ielas, saglabājusi līdz pat mūsdienām. Nereti ielas nosaukums tiek dēvēts vienskaitlī, proti, Laivas iela.

Savukārt ielas posms Lucavsalā savu nosaukumu ieguvis 2007. gadā, bet izbūvēts 2018. gadā.

Ielas raksturojums 
Laivu ielas posms Torņakalnā (Mūkusalā) ir aptuveni 120 metrus gara iela netālu no Daugavas, Torņakalna apkaimes austrumos. Tā sākas krustojumā ar Buru ielu, kur viena no Buru ielas daļām ir Laivu ielas turpinājums Jelgavas ielas virzienā, un iet austrumu virzienā. Laivu iela beidzas pēc aptuveni 120 metriem iepretīm Bieķengrāvim, krustojumā ar Mūkusalas ielu. Nepāra numuru pusē atrodas koka dzīvojamās ēkas, savukārt nosacītajā pāra numuru pusē — rūpnieciskā apbūve. Oficiāli Laivu ielā ir tikai divas adreses — Laivu iela 1 un 3.

Laivu ielas posms Lucavsalā ir salīdzinoši nesen (2018. gadā) izbūvēta asfaltēta iela, kas sākas krustojumā ar Lucavsalas ielu, bet beidzas kā strupceļš zem Salu tilta, atduroties Lucavsalas atpūtas parkā. Šajā ielā nav apbūves, bet atpūtas parkam tuvākajā galā izbūvēta autostāvvieta tā apmeklētājiem.

Ielu savienojumi 
Laivu iela ir savienota ar šādām ielām:
 Buru iela (viena tās daļa kā Laivu ielas turpinājums Jelgavas ielas virzienā);
 Mūkusalas iela (T veida krustojums);
 Salu tilts (divlīmeņu krustojums);
 Lucavsalas iela (T veida krustojums).

Infrastrukūra

Sabiedriskais transports 
Laivu ielā (tās Mūkusalas daļā) sabiedriskā transporta satiksmi uztur viena autobusa un viena trolejbusu līnija, attiecīgi 26. maršruta autobusi un 27. maršruta trolejbusi. Naktīs no piektdienas uz sestdienu un no sestdienas uz svētdienu ielu izmanto arī nakts autobusu satiksmes uz Ziepnniekkalnu nodrošināšanai (N10 maršruts). Laivu ielā neatrodas neviena sabiedriskā transporta pieturvieta. Papildus iepriekšminētajam, iela tiek izmantota arī trolejbusu nokļūšanai uz 2. trolejbusu parku Jelgavas ielā.

Skatīt arī 
 Torņakalns
 Salas

Ārējās saites 
 Torņakalna ielas portālā Cita Rīga

Atsauces 

Ielas Torņakalnā
Zemgales priekšpilsēta
Ielas Salu apkaimē
Laivu iela

Laivu iela var būt:
 Laivu iela, Rīgā
 Laivu iela, Liepājā
 Laivu iela, Jūrmalā
 Laivu iela, Lielvārdē
 Laivu iela, Salacgrīvā
 Laivu iela, Krāslavā
 Laivu iela, Daugavpilī

kā arī Baibas ielas, Rīgā, senais nosaukums
Frejs

Frejs var būt:

 Aleksandrs Frejs (Alexander Frei; 1979) — šveiciešu futbolists, uzbrucējs;
 Jūliuss Frejs (Julius Frey; 1881—1960) — vācu peldētājs.

Uzvārdi
Džeisons Kramps

Džeisons Filips Kramps (; dzimis  Bristolē, Anglijā) ir austrāļu spīdveja braucējs. Viņš ir Spīdveja Pasaules čempions 2004., 2006. un 2009. gadā un ir daudzkārtējs Speedway Grand Prix posmu uzvarētājs.

Ārējās saites 
 Oficiālā mājaslapa 

1975. gadā dzimušie
Austrālijas motosportisti
Spīdvejisti
Sindija Klasena

Sindija Klasena (; dzimusi  Vinipegā, Kanādā) ir bijusī kanādiešu ātrslidotāja, seškārtēja Olimpisko spēļu medaļniece, tai skaitā 2006. gada Turīnas Olimpisko spēļu čempione 1500 m distancē. Viņa un Klāra Hjūza ir visu laiku visvairāk apbalvotā kanādiešu Olimpisko spēļu dalībniece. Viņai pieder trīs Pasaules rekordi dažādās distancēs.

Profesionālo karjeru noslēgusi 2015. gadā. Pēc karjeras beigām ieguvusi zinātņu grādu psiholoģijā un strādā Kalgari pilsētas policijā.

Ārējās saites 

 Oficiālā mājaslapa 

1979. gadā dzimušie
Kanādas ātrslidotāji
Ātrslidotāji 2002. gada ziemas olimpiskajās spēlēs
Ātrslidotāji 2006. gada ziemas olimpiskajās spēlēs
Ātrslidotāji 2010. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskās bronzas medaļas ieguvēji
Vinipegā dzimušie
Olimpiskie sudraba medaļnieki ātrslidošanā
Olimpiskie bronzas medaļnieki ātrslidošanā
Imantas iela (Rīga)

Imantas iela ir Rīgas iela, Kurzemes rajona Imantas apkaimē. Imantas iela sākas Imantā 1, pie Kooperatīva ielas, šķērso Bebru ielu un beidzas Imantā 2, pie Raktes ielas. Imantas iela sastāv no 2 neatdalītām braukšanas joslām, pa vienai katrā virzienā.

Ielu savienojumi 
Imantas iela ir savienota ar šādām ielām:
 Kooperatīva iela
 Vecumnieku iela
 Trīsstūra iela
 Bebru iela
 Loka iela
 Riņķa iela
 Kooperatīva iela
 Raktes iela

Skatīt arī 
 Kurzemes rajons
 Imanta

Ielas Imantā
Kurzemes rajons
I Mjonbaks

I Mjonbaks (; ) ir Dienvidkorejas politiķis. No 2008. gada līdz 2013. gadam bija Dienvidkorejas 17. prezidents.

2018. gada 5. oktobrī Dienvidkorejas tiesa I Mjonbakam piesprieda 15 gadu cietumsodu par apsūdzībām korupcijā. 2020. gada februārī viņam tika piespriesti 17 gadi, un pēc apelācijas 29. oktobrī Augstākā tiesa apstiprināja šo spriedumu, ieskaitot jau nosēdēto laiku. I Mjonbaks savu vainu neatzina.

Atsauces 

1941. gadā dzimušie
Dienvidkorejas politiķi
Dienvidkorejas prezidenti
Karalienes Mērijas krasts

Karalienes Mērijas krasts () ir Austrumantarktīdas piekrastes daļa gar Mosona un Deivisa jūras krastiem. Stiepjas no Horderna raga austrumos (66°15′S 100°31′E﻿) līdz Filhnera ragam rietumos (66°27′S 91°54′E). Kopējais piekrastes garums ap 360 km. Austrumos robežojas ar Noksa krastu, rietumos — ar Vilhelma II krastu. Krasta lielāko daļu aizņem Šekltona šelfa ledājs, rietumos — Fara līcis. Krasta tuvumā atrodas vairākas salas, lielākās no kurām ir Drigalska sala Deivisa jūrā un Masona sala šelfa ledāja vidienē. Krastā uz šelfa ledāju un jūru noplūst vairāki glečeri, lielākais no kuriem ir Denmena glečers. Glečera ledum noplūstot jūrā, 160 km no piekrastes periodiski veidojas Pobedas ledus sala. Krasta rietumos kopš 1956. gada funkcionē krievu vissezonas polārstacija Mirnija.

Krastu 1912. gada februārī atklāja Daglasa Mosona ekspedīcija un nosauca karaļa Džordža V konsortes Mērijas vārdā par Karalienes Mērijas Zemi (Queen Mary Land); vēlāk pārdēvēta par krastu.

Atsauces

Ārējās saites 
 Atlas of Antarctica

 

Antarktīdas ģeogrāfija
Antarktīdas krasti
Austrumantarktīda
Serhio Romero

Serhio Germans Romero (; dzimis  Bernardo de Irigojenā, Misjones provincē) ir Argentīnas futbola vārtsargs, kurs šobrīd pārstāv Anglijas klubu Manchester United. Kopā ar Alkmaar 2010. gadā uzvarējis Nīderlandes čempionātā. Vēlāk pārcēlās uz Itālijas klubu Dženovas "Sampdoria", bet kopš 2015. gada spēlē Manchester United.

Argentīnas futbola izlasē debitējis 2009. gada 9. septembrī pret Paragvajas futbola izlasi 0-1 zaudējumā.  Argentīnas izlasē spēlējis 2010. gada FIFA Pasaules kausā un 2014. gada FIFA Pasaules kausā.

Sasniegumi 
AZ

 Eredivisie: 2008–09

Manchester United

 FA kauss: 2015–16
 Anglijas Līgas kauss: 2016–17
 FA Community Shield: 2016
 UEFA Eiropas līga: 2016–17

Argentīna

 FIFA U-20 Pasaules kauss: 2007
 Olimpiskās spēles zelta medaļa: 2008

Ārējās saites 

1987. gadā dzimušie
Misjonesas provincē dzimušie 
Argentīnas futbolisti
Argentīnas izlases futbolisti
Futbola vārtsargi
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2008. gada vasaras olimpisko spēļu dalībnieki
AZ Alkmaar spēlētāji
Dženovas "Sampdoria" spēlētāji
AS Monaco FC spēlētāji
Manchester United F.C. spēlētāji
Olimpiskās zelta medaļas ieguvēji
Kapteinis (futbols)

Komandas kapteinis futbolā ir komandas dalībnieks, kurš izvēlēts par līderi laukumā. Bieži vien tas ir viens no vecākajiem un vispieredzējušākajiem komandas dalībniekiem vai spēlētājs, kurš var individuāli ietekmēt spēles gaitu. Kapteinis parasti nēsā rokas apsēju.

Futbola noteikumos vienīgie norādītie kapteiņa pienākumi ir piedalīšanās monētas mešanā pirms spēles uzsākšanas (laukuma puses un bumbas izvēlei) un pirms pēcspēles 11 metru sitienu sērijas. Pretēji populāram uzskatam, kapteiņiem saskaņā ar spēles noteikumiem nav īpašu tiesību apstrīdēt tiesneša lēmumu. Tomēr tiesneši reizēm var pārrunāt ar komandas kapteini komandas vispārējo uzvedību. Iegūstot kādu trofeju, apbalvošanā tā vispirms tiek pasniegta komandas kapteinim.

Pasaules kausu ieguvušo komandu kapteiņi 
 1930 — Hosē Nasaci (Urugvaja)
 1934 — Džampjēro Kombi (Itālija)
 1938 — Džuzepe Meaca (Itālija)
 1950 — Ovdulio Varela (Urugvaja)
 1954 — Frics Valters (Rietumvācija)
 1958 — Ilderaldu Bellini (Brazīlija)
 1962 — Mauru (Brazīlija)
 1966 — Bobijs Mūrs (Anglija)
 1970 — Karlušs Albertu (Brazīlija)
 1974 — Francs Bekenbauers (Rietumvācija)
 1978 — Daniels Pasarella (Argentīna)
 1982 — Dino Dzofs (Itālija)
 1986 — Djego Maradona (Argentīna)
 1990 — Lotārs Mateuss (Rietumvācija)
 1994 — Dunga (Brazīlija)
 1998 — Didjē Dešāns (Francija)
 2002 — Kafu (Brazīlija)
 2006 — Fabio Kanavaro (Itālija)
 2010 — Ikers Kasiljass (Spānija)
 2014 — Filips Lāms (Vācija)
 2018 — Igo Loriss (Francija)

Futbola terminoloģija

de:Mannschaftskapitän#Fußball
Buta algoritms

Buta algoritmu 1951. gadā izgudroja Endrū Donalds Buts.

Buta reizināšanas algoritms ir reizināšanas algoritms, kas sareizina divus zīmes (+/-) binārus skaitļus, izmantojot binārā skaitļa papildkodu.

Procedūra 

Buta algoritms paredz atkārtoti pieskaitīt vienu no sākotnējām vērtībām (A un S) rezultātam P un tad izpildīt aritmētisko nobīdi pa labi skaitlim P. 
m - reizināmais, r — reizinātājs.
x un y norāda bitu skaitu m un r.
 Nosaka A un S vērtības un P sākuma vērtību. A, S, P skaitļu garumiem jābūt vienādiem ar (x + y + 1).
 A: Nozīmīgākos bitus (pa labi) aizpilda ar m vērtību, atlikušos bitus (y + 1) ar nullēm.
 S: Nozīmīgākos bitus (pa labi) aizpilda ar (-m) papildkodu, atlikušos bitus (y + 1) ar nullēm.
 P: Nozīmīgākos x bitus aizpilda ar nullēm, pa labi pievieno r vērtību, pēdējam bitam (pa labi) pieškir vērtību 0.
 Nosaka P pēdējos divus nozīmīgākos (pa labi) bitus.
 Ja tie ir 01, tad P + A. Pārpilde tiek ignorēta.
 Ja tie ir 10, tad P + S. Pārpilde tiek ignorēta.
 Ja tie ir 00, neko nedara. Pāriet pie nākamā soļa.
 Ja tie ir 11, neko nedara. Pāriet pie nākamā soļa.
 P skaitļa aritmētiskā nobīde pa labi par vienu bitu. P satur jauno vērtību.
 2. un 3. punktu atkārto līdz izpildīti y reizes.
 Atmet P pēdējo nozīmīgo bitu (pa labi), P satur m un r reizinājuma vērtību.

Piemērs 

3 x (-4), kur m = 3, r = -4, x = 4 un y = 4:
 A = 0011 0000 0
 B = 1101 0000 0
 P = 0000 1100 0
 Izpilda ciklu 4 reizes:
 P = 0000 1100 0. Pēdējie divi biti 00.
 P = 0000 0110 0. Aritmētiskā nobīde pa labi.
 P = 0000 0110 0. Pēdējie divi biti 00.
 P = 0000 0011 0. Aritmētiskā nobīde pa labi.
 P = 0000 0011 0. Pēdējie divi biti 10.
 P = 1101 0011 0. P = P + S
 P = 1110 1001 1. Aritmētiskā nobīde pa labi.
 P = 1110 1001 1. Pēdējie divi biti 11.
 P = 1111 0100 1. Aritmētiskā nobīde pa labi.
 P = 1111 0100, decimālā sistēmā -12

Ārējās saites 

 Buta algoritma simulācija

Algoritmi
Datorzinātne
Kriss Čelioss

Kriss Čelioss (; dzimis  Čikāgā) ir bijušais amerikāņu hokejists, aizsargs, ASV hokeja izlases dalībnieks. Karjeras laikā Čelioss aizvadījis 1651 spēles Nacionālās hokeja līgas klubos Monreālas "Canadiens", Čikāgas "Blackhawks", Detroitas "Red Wings" un Atlantas "Thrashers". 2013. gadā iekļauts Hokeja slavas zālē. Čelioss ir trīskārtējs Stenlija kausa ieguvējis, trīs reizes kā NHL labākais aizsargs ieguvis Džeimsa Norisa balvu.

Spēlētāja karjera 
1981. gada NHL draftā viņu izraudzījās Monreālas "Canadiens" ar kopējo 40. kārtas numuru. Čelioss ir pārstāvējis ASV hokeja izlasi dažādu līmeņu turnīros, 2002. gada olimpisko spēļu sudraba medaļas laureāts.

Karjeras noslēgumā Čeliosam bija divvirzienu līgums ar NHL klubu Atlantas "Trashers", bet lielāko daļu 2009.-2010. gada sezonas viņš pavadīja AHL klubā Čikāgas "Wolves", kur viņa maiņas partneris bija Arturs Kulda. Tā bija pēdējā profesionālā sezona Čeliosa karjerā, un 48 gadu vecumā viņš bija vecākais spēlētājs gan AHL, gan NHL (kur bija otrais vecākais laukumā izgājušais spēlētājs līgas vēsturē).

Ārējās saites 

 NHL.com profils 
 The Internet Hockey Database profils 

1962. gadā dzimušie
ASV hokejisti
Monreālas "Canadiens" spēlētāji
Čikāgas "Blackhawks" spēlētāji
Detroitas "Red Wings" spēlētāji
Atlantas "Thrashers" spēlētāji
Hokejisti 1984. gada ziemas olimpiskajās spēlēs
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Hokejisti 2006. gada ziemas olimpiskajās spēlēs
Olimpiskās sudraba medaļas ieguvēji
Stenlija kausa ieguvēji
Hokeja slavas zālē uzņemtie
Ābolu iela

Ābolu iela var būt:

 iela republikas pilsētās:
 Ābolu iela — iela Daugavpilī.
 Ābolu iela — iela Rīgā.
 Ābolu iela — iela Ventspilī.

 iela novadu pilsētās:
 Ābolu iela — iela Aizkraukles novada Aizkrauklē.
 Ābolu iela — iela Cēsu novada Cēsīs.
 Ābolu iela — iela Ikšķiles novada Ikšķilē.
 Ābolu iela — iela Ogres novada Ogrē.

 iela novadu apdzīvotās vietās:
 Ābolu iela — iela Babītes novada Salas pagasta Kūdrā.
 Ābolu iela — iela Carnikavas novada Garciema.
 Ābolu iela — iela Garkalnes novada Sužos.
 Ābolu iela — iela Grobiņas novada Grobiņas pagasta Trešajos Dubeņos.
 Ābolu iela — iela Ķekavas novada Ķekavas pagasta Katlakalnā.
 Ābolu iela — iela Limbažu novada Skultes pagasta Ziemeļblāzmā.
 Ābolu iela — iela Mārupes novada Mārupē.
 Ābolu iela — iela Rucavas novada Dunikas pagasta Ječos.

Skatīt arī 
 Ābols
Austrālijas basketbola izlase

Austrālijas basketbola izlase ir komanda, kas pārstāv Austrāliju tādās starptautiskās basketbola sacensībās kā Olimpiskās spēles, Pasaules čempionāts un Okeānijas čempionāts, kopš 2017. gada arī Āzijas čempionāts. Izlases lielākais panākums ir zelts 17 Okeānijas čempionātos un 2 zelta medaļas Āzijas čempionātā.

Pašlaik (2022. gada marts) Austrālijas izlase FIBA Pasaules izlašu rangā ieņem 3. vietu.

Sasniegumi

Atsauces

Ārējās saites 
 

Basketbola izlases
Basketbols Austrālijā
Daniels Agers

Daniels Munte Agers (; dzimis  Hvidovrē, Dānijā) ir bijušais dāņu futbolists, aizsargs.

Klubu karjera

"Brondby" 
Agers savas futbolista gaitas sāka vietējā bērnu futbola klubā "Rosenhøj BK", bet 12 gadu vecumā viņš pārgāja uz Dānijas Superlīgas kluba "Brondby" jauniešu komandu.

2004. gada jūlijā Agers no jauniešu komandas tika izsaukts uz pieaugušo vienību, kur ne vien nostiprinājās sastāvā, bet bija viens no komandas panākumu kaldinātājiem, kad tā triumfēja Dānijas čempionātā 2004./2005. gada sezonā. 2004. gadā Agers tika apbalvots ar gada talanta balvu, ko pasniedza Dānijas Futbolistu asociācija.

Pēc veiksmīgās sezonas futbolistu izsauca uz Dānijas pieaugušo valstsvienību, kur draudzības spēlē pret Somiju viņš uz laukuma aizvadīja visas 90 minūtes. Nākamais mačs izlasē Ageram bija pret Angliju, kurā dāņi uzvarēja ar 4:1.

2005./2006. gada sezona viņam nebija sekmīga, jo jau 2005. gada septembrī aizsargs iedzīvojās savainojumā, kas liedza spēlēt līdz gada beigām.

"Liverpool" 
2006. gada janvārī Agers publiski bija izteicies, ka vēlas pievienoties Anglijas Premjerlīgas klubam "Liverpool", kas tobrīd bija Čempionu līgas uzvarētāji. Futbolists pat neaizbrauca ar "Brondby" komandas biedriem uz ziemas treniņometni un 12. janvārī parakstīja 4,5 gadu līgumu ar Liverpūles klubu. "Liverpool" Agera iepriekšējam klubam samaksāja 5 miljonus sterliņu mārciņas, kas bija lielākā summa, ko jebkad izdevies iekasēt kādam no dāņu klubiem, kā arī tobrīd lielākā summa, no kuras "Liverpool" jebkad šķīrušies aizsarga dēļ.

Pirmā pussezona Anglijā Ageram nebija veiksmīga, jo futbolists joprojām dziedēja savainojumu, tādēļ piedalījās vien četrās spēlēs. 2006./2007. gada sezonu dāņu aizsargs iesāka ar pilnu maču cīņā par Community Shield trofeju. Agers spēja nostiprināties komandas sastāvā, kur par vietu uz laukuma konkurēja ar Džeimiju Karageru un Sami Hīpiju.

2009. gada maijā Agers parakstīja jaunu četru gadu līgumu ar "Liverpool", kas paredz, ka nedēļā dāņu futbolists saņem 80 tūkstošus sterliņu mārciņu. Tā paša gada augustā viņš pārcieta muguras operāciju, bet  aizvadīja savu 100. maču "Liverpool" sastāvā.

Karjeras statistika

Apbalvojumi 
 "Brondby"
 2005 Dānijas kauss
 2004—05 Dānijas Superlīga

 "Liverpool"
 2006 FA kauss
 2006 "Community Shield" trofeja

 Individuāli
 2007 Dānijas gada labākais futbolists

Atsauces

Ārējās saites 

1984. gadā dzimušie
2010. gada FIFA Pasaules kausa spēlētāji
2012. gada Eiropas čempionāta futbolā spēlētāji
Dānijas futbolisti
Dānijas izlases futbolisti
Galvaspilsētas reģionā (Dānija) dzimušie
Afroeirāzija

Afroeirāzija, retāk arī Afrāzija vai Eirafrāzija, ir termini, kas lietoti, lai aprakstītu Eirāziju un Āfriku kā vienu kontinentu. Komponento zemes masu apdzīvo apmēram 5,7 miljardi cilvēku jeb apmēram 85% no pasaules iedzīvotāju skaita. Parasti Āfrika un Eirāzija (ko var iedalīt Eiropā un Āzijā) ir sadalītas pa Suecas kanālu. Afroeirāzijā ir 151 valsts.

To var iedalīt Eirāzijā, Ziemeļāfrikā un Subsahārā kultūras un vēsturisku iemeslu dēļ. Ģeopolitiskā kontekstā Afroeirāzijas kontinentu (bez salām) dēvē arī par Pasaules salu; šo terminu 1904. gadā ieviesa britu ģeogrāfs un politiķis Sers Halfords Džons Makinders.

Terminā neietilpst ārpuskontinentālās salas un arhipelāgi. Vecā pasaule attiecas uz Āfriku, Āziju, **Eiropu (pamatā Eiropu) un to apkārtējām salām kā arī atsevišķām zemes masām.

Afroeirāziju var iedalīt:
 Eirāzijā
 Āzijā,
 Ziemeļāzijā,
 Vidusāzijā,
 Austrumāzijā,
 Dienvidaustrumāzijā,
 Dienvidrietumāzijā,
 Eiropā,
 Ziemeļeiropā,
 Austrumeiropā,
 Centrāleiropā,
 Rietumeiropā,
 Dienvideiropā,
 Āfrikā,
 Centrālajā Āfrikā,
 Austrumāfrikā,
 Somālijas pussalā,
 Ziemeļāfrikā,
 Dienvidu Āfrikā,
 Rietumāfrikā.

Ģeoloģiskā ziņā, Afroeirāzija būs superkontinents, kurā Āfrika būs konfliktā ar Eiropu. Lēsts, ka tas notiks vairāk nekā 600.000 gadu laikā, kad Spānijas dienvidu galu sasniegs Āfrika. Kad tas notiks, Vidusjūra tiks izolēta no Atlantijas okeāna. Paredzēts, ka Āfrika sadursies ar Eiropu pilnībā vairāk nekā 50 miljonu gadu nākotnē, noslēdzot Vidusjūru un radot jaunas kalnu grēdas, tādējādi pilnībā iznīcinot Tetisas okeāna atliekas.

Valstis 
Afroeirāzijā ir 151 valsts.

 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 2
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

Pasaules iedalījums
Djego Kavaljēri

Djego Kavaljēri (Diego Cavalieri; dzimis  Sanpaulu, Brazīlijā) ir itāļu izcelsmes brazīliešu futbolists, vārtsargs. Pašlaik (2019) Kavaljēri pārstāv Riodežaneiro "Botafogo". Pirms tam pārstāvēja Brazīlijas A sērijas klubu Riodežaneiro "Fluminense". Viņam ir gan Brazīlijas, gan Itālijas pilsonība.

Klubu karjera

"Palmeiras" 
Kavaljēri karjeru uzsāka dzimtās pilsētas klubā Sanpaulu "Palmeiras". Pieaugušo komandas sastāvā viņš debitēja , nostāvot sausā pret Rio Claro, tādējādi palīdzot savai vienībai uzvarēt ar 4:0. Brazīlijas čempionātā viņš piedalījās 33 mačos, ielaižot 47 vārtus .

"Liverpool" 
 Kavaljēri parakstīja četru gadu līgumu ar Liverpool FC. Darījuma summa netiek atklāta, taču baumo, ka tā ir ap trim miljoniem sterliņu mārciņu. Debiju pirmās komandas sastāvā viņš piedzīvoja pirmssezonas pārbaudes spēle ar Tranmere Rovers FC jau nākamajā dienā pēc paziņojuma izplatīšanas.

Kavaljēri kļuva par trešo brazīliešu spēlētāju klubā, pievienojoties Fabiu Aureliu un Lukašam. Vienībā brazīliešu vārtsargam tika piešķirts 1. numurs, ko iepriekš lietoja Jirži Dudeks.

Debiju oficiālos mačos Kavaljēri piedzīvoja  Anglijas Līgas kausa trešās kārtas spēlē pret Crewe Alexandria FC. UEFA Čempionu līgā vārtsargs debitēja tā paša gada 9. decembrī mačā pret Eindhovenas PSV. Brazīlietis gan vēl nav spēlējis Premjerlīgā.

Sasniegumi 
Fluminense

 Brazīlijas A sērija: 2012

Brazīlija

 FIFA Konfederāciju kauss: 2013

Atsauces

Ārējās saites 

 Liverpool FC profils
 "Guardian" statistika 
 LFCHistory.net profils
 ESPN profils 

1982. gadā dzimušie
Sanpaulu štatā dzimušie
Brazīlijas futbolisti
Futbola vārtsargi
Brazīlijas izlases futbolisti
Liverpool FC spēlētāji
Crystal Palace F.C. spēlētāji
Flensburga

Flensburga (, , lejas sakšu: Flensborg, ziemeļfrīzu: Flansborj, dienvidjitlandiešu: Flensborre) ir neatkarīga pilsēta Vācijas federālās zemes Šlēsvigas-Holšteinas ziemeļu daļā pie Baltijas jūras. Flensburga ir Dienvidu Šlēsvigas reģiona centrs un pēc Ķīles un Lībekas tā ir trešā lielākā pilsēta Šlēsvigā-Holšteinā.

1945. gada maijā Flensburga bija Nacistiskās Vācijas valdības (Flensburgas valdība) pēdējā rezidence, kuru vadīja  Karls Dēnics, kurš bija amatā kopš 1. maija (Hitlera nāve) līdz 23. maijam, kad šī valdība krita.

Tuvākās lielās pilsētas ir Ķīle (86 km uz dienvidiem) un Odense Dānijā (92 km uz ziemeļaustrumiem). 
Flensburgas pilsētas centrs atrodas 7 km no Dānijas robežas.

Ārējās saites 

Vācijas pilsētas
Šlēsviga-Holšteina
Rietumkrasts

Rietumkrasts (, aḍ-Ḍiffā l-Ġarbīya, , HaGadah HaMa'aravit) jeb Jordānas Rietumkrasts ir teritorija Tuvajos Austrumos. Par Rietumkrastu to sauc tāpēc, ka tā atrodas uz rietumiem no Jordānas upes. 1948. gadā, Izraēlas neatkarības kara laikā, Rietumkrastu anektēja Jordānija. Tā atradās Jordānijas pakļautībā līdz 1967. gadam, kad Sešu dienu karā teritoriju pārņēma Izraēla. Mūsdienās Rietumkrasts un Gazas josla veido Palestīnas autonomiju.

Palestīna
Apstrīdētās teritorijas
Paks Čisons

Paks Čisons (; dzimis  Seulā, Dienvidkorejā) ir bijušais korejiešu futbolists, Anglijas Premjerlīgas kluba Mančestras "United" vēstnesis.

Sasniegumi 
PSV Eindhoven

 Eredivisie: 2002–03, 2004–05
 KNVB beker: 2004–05
 Johan Cruijff Schaal: 2003

Manchester United

 Anglijas Premjerlīga: 2006–07, 2007–08, 2008–09, 2010–11
 Anglijas Līgas kauss: 2005–06, 2008–09, 2009–10
 FA Community Shield: 2007, 2008, 2010, 2011
 UEFA Čempionu līga: 2007–08
 FIFA Klubu Pasaules kauss: 2008

Atsauces

Ārējās saites 

1981. gadā dzimušie
Dienvidkorejas futbolisti
2010. gada FIFA Pasaules kausa spēlētāji
2000. gada vasaras olimpisko spēļu dalībnieki
2006. gada FIFA Pasaules kausa spēlētāji
2002. gada FIFA Pasaules kausa spēlētāji
Dienvidkorejas izlases futbolisti
PSV Eindhoven spēlētāji
Manchester United F.C. spēlētāji
Queens Park Rangers F.C. spēlētāji
Lidoņu iela (Rīga)

Lidoņu iela ir iela Rīgā, Kurzemes rajonā, Iļģuciemā. Tā sākas krustojumā ar Daugavgrīvas ielu un beidzas krustojumā ar Garo ielu, pēc kura tā pilsētas centra virzienā turpinās kā Dzirciema iela. Posmā no Daugavgrīvas ielas līdz Baltās un Spilves ielu krustojumam Lidoņu iela sastāv no divām braukšanas joslām, pārējā posmā — no četrām. Visā garumā iela klāta ar asfaltbetona segumu, tās kopējais garums ir 1300 metri.

Vēsture 
Lidoņu iela pirmoreiz Rīgas ielu sarakstos minēta 1935. gadā ar savu tagadējo nosaukumu, kuru tā saglabājusi līdz pat mūsdienām. Nosaukuma izcelsme saistīta ar līdzās esošo Spilves lidostu.

Ielas raksturojums 
Lidoņu iela ir aptuveni 1,3 km gara iela Iļģuciema apkaimes ziemeļaustrumos. Tā sākas krustojumā ar Daugavgrīvas ielu un iet ziemeļrietumu virzienā. Ielas pāra numuru pusē atrodas Rīgas—Iļģuciema dzelzceļa atzars, bet nepāra numuru pusē — dzīvojamā apbūve. Pēc 300 metriem, Iļģuciema dzelzceļa stacijas tuvumā, iela pagriežas austrumu virzienā. Turpmākajā posmā pāra numuru pusē ir vērojamas industriālās apbūves iezīmes, savukārt nepāra numuru pusē saglabājas daudzstāvu dzīvojamo ēku apbūve un seko krustojums ar Stūres ielu. Pie 9. un 25. maršruta trolejbusu galapunkta iela nepāra numuru pusē krustojas ar Balto ielu, bet pāra numuru pusē — ar Spilves ielu. Aiz šī krustojuma Lidoņu iela pakāpeniski griežas dienvidrietumu virzienā. Dzīvojamā apbūve atlikušajā ielas daļā izvietota abās pusēs. Pirms Iļģuciema kultūras centra iela nepāra numuru pusē ir savienota ar Cementa ielu. Lidoņu iela beidzas aiz kultūras centra pāra numuru pusē esošajā krustojumā ar Garo ielu, pēc kura tā pilsētas centra virzienā turpinās kā Dzirciema iela.

Ielu savienojumi 
Lidoņu iela ir savienota ar šādām ielām:
 Daugavgrīvas iela (T veida krustojums)
 Stūres iela (T veida krustojums)
 Baltā iela
 Spilves iela
 Cementa iela (T veida krustojums)
 Garā iela (T veida krustojums)
 Dzirciema iela (ielas turpinājums pilsētas centra virzienā)

Infrastruktūra

Esošie objekti 
 Lidoņu ielā 6 atrodas pašvaldības SIA "Rīgas satiksme" 9. un 25. trolejbusu maršruta galapunkts "Iļģuciems".
 Lidoņu ielā 8 atrodas Rīgas 139. pirmsskolas izglītības iestāde.
 Lidoņu ielā 27 k-1 atrodas tirdzniecības ķēdes Mego pārstāvētais veikals "IKI", kā arī daudzu citu uzņēmumu filiāles.
 Lidoņu ielā 27 k-2 atrodas Iļģuciema kultūras centrs.
 Lidoņu ielā 30 atrodas mazumtirdzniecības tīkla Maxima veikals "Maxima X".

Bijušie objekti 
 Lidoņu ielā 27 atradās kinoteātris "Ilga".

Sabiedriskais transports 
Sabiedriskā transporta satiksme tiek nodrošināta visā ielas garumā, pasažieru pārvadājumus veic divi autobusu, divi trolejbusu un viens mikroautobusu maršruts.

Lielākā daļa no tiem — 9. un 25. maršruta trolejbusi, kā arī 244. maršruta mikroautobusi — kursē ielas posmā no krustojuma ar Dzirciema un Garo ielu līdz krustojumam ar Balto un Spilves ielu, pie kura izvietots arī abu trolejbusu līniju galapunkts. Turpretī abi autobusu maršruti — 30. un 54. — pasažierus pārvadā arī atlikušajā ielas daļā.

Skatīt arī 
 Iļģuciems

Atsauces 

Ielas Iļģuciemā
Kurzemes rajons
Lisjēns Lorāns

Lisjēns Lorāns (; dzimis  Francijā, miris  Francijā) bija franču futbolists, Francijas futbola izlases dalībnieks. L. Lorāns ir pirmo vārtu autors FIFA Pasaules kausu vēsturē. Viņš guva vārtus 1930. gada 13. jūlija spēlē pret Meksiku. Vēl spēlējis 1934. gada Pasaules kausa izcīņā.

Ārējās saites 

 Francijas futbola federācijas profils  

1907. gadā dzimušie
2005. gadā mirušie
Francijas futbolisti
Francijas izlases futbolisti
1930. gada FIFA Pasaules kausa spēlētāji
1934. gada FIFA Pasaules kausa spēlētāji
1928. gada vasaras olimpisko spēļu dalībnieki
Strasbūras "Racing" spēlētāji
Stade Rennais F.C. spēlētāji
Vīlipa iela (Rīga)

Vīlipa iela ir Rīgas iela Kurzemes rajonā, Āgenskalna un Zasulauka apkaimēs. Vīlipa iela sākas krustojumā ar Āgenskalna ielu kā Melnsila ielas turpinājums un beidzas krustojumā ar Rododendru ielu, pārejot Dzirciema ielā. Ielas kopējais garums ir 600 metri un tā sastāv no divām braukšanas joslām.

Ielas raksturojums 
Vīlipa iela ir 600 metrus gara asfaltēta iela Āgenskalna un Zasulauka apkaimēs. Tā sākas krustojumā ar Āgenskalna un Melnsila ielām (ir Melnsila ielas turpinājums) un iet ziemeļrietumu virzienā kā divu joslu iela. Ielas sākumdaļā nepārnumuru pusē atrodas Rīgas Valsts vācu ģimnāzija, bet pārnumuru pusē — tenisa klubs. Tālāk ielai ir savienojumi ar Baldones un Kuldīgas ielām. Aiz krustojuma ar Kuldīgas ielu ielas nepārnumuru pusē atrodas Latvijas Universitātes Botāniskais dārzs un bijusī Volfšmita muižiņas teritorija, savukārt, pretējā pusē — padomju laikā celti daudzstāvu dzīvojamie nami. Tālāk iela savienojas ar Elvīras ielu un Kūdras ielu. Vīlipa iela beidzas krustojumā ar Rododendru ielu un tālāk turpinās kā Dzirciema iela.

Ielu savienojumi 
Vīlipa iela ir savienota ar šādām ielām:
 Melnsila iela;
 Āgenskalna iela;
 Baldones iela;
 Kuldīgas iela;
 Elvīras iela ("T" veida krustojums);
 Kūdras iela ("T" veida krustojums);
 Rododendru iela;
 Dzirciema iela.

Sabiedriskais transports 
 4., 4z., 21., 38., 39., 46. un 63. maršruta autobusi kursē visas Vīlipa ielas garumā.
 Tāpat arī 9. un 25. maršruta trolejbusi kursē visas Vīlipa ielas garumā.

Skatīt arī 
 Kurzemes rajons
 Āgenskalns
 Zasulauks

Ielas Āgenskalnā
Ielas Zasulaukā
Kurzemes rajons
Rihards Kuksiks

Rihards Kuksiks (dzimis  Rīgā) ir latviešu basketbolists, spēlē uzbrūkošā aizsarga un vieglā uzbrucēja pozīcijā. Pašlaik (2014) pārstāv LBL klubu Rīgas VEF.

Spēlētāja karjera 
Vidusskolas laikā (2005—2007) pārstāvēja Florida Air Academy basketbola komandu. Vēlāk pārstāvēja NCAA Arizonas štata universitātes basketbola komandu "Sun Devils", kurā bija viens no komandas vadošajiem spēlētājiem. 2011. gada martā saņēma Pac-10 konferences labākā ceturto gadu universitātē aizvadošā basketbolista balvu. R. Kuksiks ir otrs visu laiku labākais trīspunktnieku metējs "Sun Devils" basketbola komandas vēsturē, kā arī septītais visu laiku labākais konferences vēsturē.

Pēc 2011. gada Eiropas čempionāta noslēdza līgumu ar Spānijas ACB līgas klubu Valensijas "Basket". Pēc aizvadītās 2011.—2012. gada sezonas, kurā tika sasniegts pusfināls Spānijas čempionātā, klubs paziņoja, ka nepagarinās ar spēlētāju līgumu. 2012. gada oktobrī viņš pievienojās Spānijas klubam Sansebastjanas "Lagun Aro". Tā sastāvā aizvadīja vien dažus mēnešus, 2013. gada janvārī klubu pametis un pārgājis uz Ukrainas klubu Kijevas "Budivelnik". Tā sastāvā 2012.—2013. gada sezonā izcīnīja uzvaru Ukrainas čempionātā.

2014. gada janvārī pievienojās LBL klubam Rīgas VEF.
2014. gada novembrī pievienojās LBL klubam BK Jēkabpils.

Karjera izlase 
Latvijas pieaugušo izlasē debitējis . Veiksmīgi aizvadīja 2011. gada Eiropas čempionātu, kur bija viens no izlases līderiem. Tāpat bija viens no rezultatīvākajiem izlases spēlētājiem 2013. gada Eiropas čempionāta kvalifikācijas turnīrā.

Atsauces

Ārējās saites 

 Arizonas štata Universitātes profils 
 ESPN profils 
 Sports-Reference profils 
 Intervija: Rihards Kuksiks: "Gribas kļūt labākam"

1988. gadā dzimušie
Rīgā dzimušie
Latvijas basketbolisti
Uzbrūkošie aizsargi
Semjonova

Semjonova (, no personvārda Semjons (Семён); vīriešu dzimtē Semjonovs (Семёнов)) ir krievu cilmes uzvārds. Cilvēki ar šo uzvārdu:
 Lidija Semjonova (Лидия Семёнова; 1951) — Ukrainas šahiste;
 Olga Semjonova-Tjanšanska (Ольга Измайловна Семёнова-Тян-Шанская; 1911—1970) — padomju šahiste;
 Uļjana Semjonova (1952) — latviešu basketboliste.

Krievu uzvārdi
Kuanbiņa

Kuanbiņa () ir Vjetnamas province. Provinces administratīvais centrs ir Donhoja. Ziemeļos Kuanbiņa robežojas ar Hatiņas provinci, bet dienvidos ar Kuanči provinci. Rietumos atrodas Laosa, bet austrumos to apskalo Dienvidķīnas jūra. Provinces platība ir 8051,8 km², bet 2004. gadā Kuanbiņas provincē dzīvoja 831,6 tūkstoši iedzīvotāju.

Vjetnamas ģeogrāfija
Kuanbiņa
Tatjana Ščogoļeva

Tatjana Ščogoļeva (, pēclaulību uzvārds Kočarjana (Кочарян), dzimusi  Maskavā, Krievijas PFSR, PSRS) ir krievu basketboliste, spēlē centra pozīcijā, Krievijas sieviešu basketbola valstsvienības dalībniece. Pašlaik (2010) pārstāv Vidnojes klubu Maskavas apgabala "SpartaK".

Pēc profesionālās karjeras beigām, 2013. gada 10. jūlija nozīmēta par Profesionālā basketbola kluba "Moscow Basketball Association" izpilddirektori.

Atsauces

Ārējās saites 

 2010. gada Pasaules čempionāta profils 
 Basket.ru profils 

1982. gadā dzimušie
Krievijas basketbolisti
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Olimpiskās bronzas medaļas ieguvēji
Krievijas Nopelniem bagātie sporta meistari
Eiropas čempioni basketbolā
Nemaņa Vidičs

Nemaņa Vidičs (, ; dzimis  Tito Užicē, Serbijas SR, Dienvidslāvijā) ir bijušais Serbijas futbola aizsargs.

Sasniegumi 
Red Star Belgrade

 Serbijas un Melnkalnes Pirmā līga: 2003–04
 Serbijas un Melnkalnes kauss: 2001–02, 2003–04

Manchester United

 Anglijas Premjerlīga: 2006–07, 2007–08, 2008–09, 2010–11, 2012–13
 Anglijas Līgas kauss: 2005–06, 2008–09, 2009–10
 FA Community Shield:2007, 2008, 2010, 2011, 2013
 UEFA Čempionu līga: 2007–08
 FIFA Klubu Pasaules kauss: 2008

Ārējās saites 

 Oficiālā vietne

 Manchester United oficiālā statistika
 Spēlētāja profils un statistika
 Manchester United profils

1981. gadā dzimušie
Zlatiboras apgabalā dzimušie
Serbijas futbolisti
Serbijas izlases futbolisti
2010. gada FIFA Pasaules kausa spēlētāji
2006. gada FIFA Pasaules kausa spēlētāji
FK Spartak Maskava spēlētāji
Manchester United F.C. spēlētāji
Milānas "Internazionale" spēlētāji
Georgs Hakls

Georgs Hakls (; dzimis  Berhtesgādenā, Vācijā) ir bijušais vācu kamaniņu braucējs. G. Hakls ir trīskārtējs Olimpiskais čempions (1992, 1994, 1998) un desmitkārtējs Pasaules čempions dažādās kamaniņu braukšanas distancēs. Kopumā ir startējis 6 Olimpiskajās spēlēs un piecās no tām ir izcīnījis kādu medaļu: trīsreiz zeltu (1992, 1994, 1998), divreiz sudrabu (1988, 2002). 2006. gadā beidza savu profesionāļa karjeru.

Sasniegumi Olimpiskajās spēlēs 
 1988. gads — 1988. gada ziemas olimpiskās spēles — Kalgari (Kanāda) — 2. vieta
 1992. gads — 1992. gada ziemas olimpiskās spēles — Albērvila (Francija) — 1. vieta
 1994. gads — 1994. gada ziemas olimpiskās spēles — Lillehammere (Norvēģija) — 1. vieta
 1998. gads — 1998. gada ziemas olimpiskās spēles — Nagano (Japāna) — 1. vieta
 2002. gads — 2002. gada ziemas olimpiskās spēles — Soltleiksitija (ASV) — 2. vieta
 2006. gads — 2006. gada ziemas olimpiskās spēles — Turīna (Itālija) — 7. vieta

Ārējās saites 

 FIL-Luge profils 
 Sports-Reference profils 

1966. gadā dzimušie
Vācijas kamaniņu braucēji
Kamaniņu braucēji 1988. gada ziemas olimpiskajās spēlēs
Kamaniņu braucēji 1992. gada ziemas olimpiskajās spēlēs
Kamaniņu braucēji 1994. gada ziemas olimpiskajās spēlēs
Kamaniņu braucēji 1998. gada ziemas olimpiskajās spēlēs
Kamaniņu braucēji 2002. gada ziemas olimpiskajās spēlēs
Kamaniņu braucēji 2006. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Bavārijā dzimušie
Olimpiskie zelta medaļnieki kamaniņu braukšanā
Olimpiskie sudraba medaļnieki kamaniņu braukšanā